טיוטת צו היבוא והיצוא (קבוצות יבוא), התשפ"ב–2022

|  |  |  |  |  |
| --- | --- | --- | --- | --- |
| בתוקף סמכותי לפי סעיפים 2 ו-2א לפקודת היבוא והיצוא [נוסח חדש], התשל"ט–1979[[1]](#footnote-1) (להלן – הפקודה) ולאחר קבלת המלצת הצוות לעניין סעיפים 2(א)(1)(ג), ו-2(א)(2) אני מצווה לאמור: | | | | |
| קבוצות יבוא והתנאים לקבלת אישור עמידה בדרישות הממונה לכל קבוצת יבוא |  | טובין שחל עליהם תקן רשמי, בהתאם להוראות חוק התקנים, התשי"ג–1953[[2]](#footnote-2) (להלן – חוק התקנים), ידרשו לעמוד בתנאים המפורטים בצו זה לשם קבלת אישור עמידה בדרישות הממונה, בהתאם לקבוצה שאליה משויך התקן הרשמי החל עליהם (בצו זה – קבוצות יבוא), כמפורט להלן: | | |
|  |  | 1. קבוצת יבוא מספר 1 – קבלת אישור דגם ואישור משלוח; | | |
|  |  | 1. קבוצת יבוא מספר 2 – עמידה בשני התנאים המצטברים כמפורט להלן: | | |
|  |  |  | 1. קבלת אישור דגם; | |
|  |  |  | 1. היבואן הגיש לממונה על התקינה הצהרה בדבר התאמת הטובין שבמשלוח לדרישות התקן הרשמי שחל עליהם וכן הצהרה כי הטובין שבמשלוח תואמים את הדגם שנבדק וקיבל אישור דגם כאמור בפסקת משנה (א), הכל לפי הוראות הפקודה והוראות הממונה על התקינה שנקבעו לפיה; | |
|  |  | 1. קבוצת יבוא מספר 3 – הגשת הצהרה בדבר התאמת הטובין שבמשלוח לדרישת התקן הרשמי שחל עליהם; | | |
|  |  | 1. קבוצת יבוא מספר 4 – טובין המיועדים במהותם לשימוש בתעשייה בלבד, שהשחרור שלהם לא יהיה מותנה בקבלת אישור ת"ר כהגדרתו בתוספת השנייה לצו יבוא חופשי, התשע"ד–2014[[3]](#footnote-3) (להלן – צו יבוא חופשי) ויינתן לגביהם היתר מראש לפי סעיף2(ג)(2) לצו יבוא חופשי. | | |
| שיוך תקנים רשמיים לקבוצות יבוא ופרסומם |  | 1. התקנים ישויכו לקבוצות יבוא, לפי הוראות אלה: | | |
|  |  |  | 1. תקן רשמי ישויך לקבוצת יבוא מספר 1 אם הוא מנוי בתוספת הראשונה והתקיים לגביו אחד מאלה: | |
|  |  |  |  | 1. הטובין שעליהם חל התקן מנויים בסעיף 2א(ד)(1) לפקודה; |
|  |  |  |  | 1. הטובין שעליהם חל התקן התקיימו לגביהם התנאים הקבועים בסעיף 2א(ד)(2) לפקודה וזאת לפי המלצת הממונה בהתאם לסעיף האמור; שיוכו של תקן לפי פסקה זו יהיה לתקופה הקבועה לצדו בתוספת; |
|  |  |  |  | 1. הטובין שעליהם חל התקן התקיימו לגביהם התנאים הקבועים בסעיף 2א(ד)(3) לפקודה; |
|  |  |  |  | 1. הטובין שעליהם חל התקן מנויים בסעיף 2א(ד)(4) לפקודה; שיוכו של תקן לפי פסקה זו יהיה לתקופה הקבועה לצדו בתוספת. |
|  |  |  | 1. תקן רשמי ישויך לקבוצת יבוא מספר 2 אם הוא מנוי בתוספת השנייה והתקיים לגביו אחד מאלה: | |
|  |  |  |  | 1. לגבי תקן רשמי שחל על טובין המנויים בסעיף 2א(ד)(1) – התקיימו לגבי התנאים הקבועים בסיפה של סעיף 2א(ד)(1) לפקודה; |
|  |  |  |  | 1. לגבי תקן רשמי שאינו תקן כאמור בפסקת משנה (א) - נקבע שיוכו לקבוצת יבוא מספר 2 בהתאם להוראות סעיף 2א(ג) לפקודה; שיוכו של תקן לפי פסקה זו יהיה לתקופה הקבועה לצדו בתוספת. |
|  |  |  | 1. תקן רשמי שלא משויך לקבוצות יבוא 1 ו- 2 לפי פסקאות (1) ו- (2), ישויך לקבוצת יבוא מספר 3; רשימת התקנים שמשויכים לקבוצת יבוא מספר 3 מפורטת בתוספת השלישית. | |
|  |  |  | 1. על אף האמור בפסקה (3), תקן רשמי הנוגע לסוגי טובין המיועדים במהותם לשימוש בתעשייה בלבד, ישויך לקבוצת יבוא מספר 4, אם לא נקבע לגביו אחרת לפי צו זה, והוא מנוי בתוספת הרביעית. | |
|  |  | 1. הרשימה המלאה והעדכנית של התקנים הרשמיים לפי שיוכם לקבוצות היבוא תתפרסם באתר המשרד ותעודכן מזמן לזמן. | | |
|  |  | 1. הממונה על התקינה יפרסם אחת לשנה בהודעה ברשומות את נוסח התוספות הראשונה עד הרביעית המעודכנות. | | |
| קביעה על שינוי שיוך תקן רשמי |  | (א) בטרם קביעה על שינוי שיוך תקן רשמי יפרסם הממונה על התקינה הודעה על הכוונה לקבוע את שינוי השיוך באתר האינטרנט של המשרד; הודעה כאמור תפורסם עד 30 ימים לפני פרסום הקביעה על שינוי השיוך בתוספת המתאימה, אלא אם כן החליט השר כי ההודעה על הכוונה לקבוע את שינוי השיוך תהיה לתקופה קצרה יותר, בשל צורך חיוני לשינוי מהיר או דחיפות רבה, לפי העניין ובלבד שתקופה זו לא תפחת מ-14 ימים. | | |
|  |  | (ב) הממונה על התקינה יודיע על פרסום ההודעה כאמור בתקנת משנה (א) לשר הממונה כמשמעותו בסעיף 8(ד) לחוק התקנים, וליבואנים הרשומים; נוסף על האמור, הממונה על התקינה יודיע לפי תקנת משנה זו גם לגופים המפורטים להלן, ובלבד שאותם גופים הודיעו לממונה על נציג מטעמם שיהיה מוסמך לקבל את ההודעה: | | |
|  |  |  | (1) איגוד לשכות המסחר; | |
|  |  |  | (2) התאחדות התעשיינים בישראל; | |
|  |  |  | (3) ארגוני הצרכנים כהגדרתם בסעיף 31(ג) לחוק הגנת הצרכן, התשמ"א–1981[[4]](#footnote-4). | |
|  |  | (ג) שינוי שיוך של תקן רשמי ייכנס לתוקף בתום 30 ימים מיום פרסום הקביעה על שינוי השיוך בתוספת המתאימה לפי סעיף 2(א), אלא אם כן החליט השר כי שינוי השיוך ייכנס לתוקף במועד מאוחר יותר או מוקדם יותר, בשל צורך בתקופת היערכות ארוכה יותר או בשל צורך חיוני לשינוי מהיר או דחיפות רבה, לפי העניין. | | |
| תחילה | 5. | תחילתו של צו זה ביום ב' בסיוון התשפ"ב (1 ביוני 2022) (להלן – יום התחילה). | | |
| תחולה | 6. | צו זה יחול לגבי בקשות לקבלת אישור עמידה בדרישות ממונה שיוגשו ביום התחילה או לאחריו. | | |
| ביטול צו היבוא והיצוא (קבוצות יבוא), התשפ"א-2021 | 7. | צו היבוא והיצוא (קבוצות יבוא), התשפ"א–2021 – בטל. | | |
|  |  | תוספת ראשונה | | |
|  |  | (סעיף 2(א)(1)) | | |

|  |  |  |
| --- | --- | --- |
|  |  | תוספת שניה |
|  |  | (סעיף 2(א)(2)) |

|  |  |  |
| --- | --- | --- |
|  |  | תוספת שלישית |
|  |  | (סעיף 2(א)(3)) |
|  |  | תוספת רביעית |
|  |  | (סעיף 2(א)(4)) |

\_\_\_\_\_\_\_\_\_\_ התשפ"ב (\_\_\_\_\_\_\_\_\_\_ 2022)

(חמ \_\_\_5762 - 3)

\_\_\_\_\_\_\_\_\_\_\_\_\_\_\_\_\_\_

אורנה ברביבאי

שרת הכלכלה והתעשייה

דברי הסבר

בהתאם לאמור בפקודת היבוא והיצוא, בסמכות שרת הכלכלה והתעשייה, להתקין את צו היבוא והיצוא (קבוצות יבוא) (להלן – צו קבוצות יבוא). הצו כאמור ממיין טובין שחל עליהם תקן רשמי לארבע קבוצות יבוא שונות המתבססות על רמות בדיקה, בהתאם לרמת הסיכון הטמונה בטובין. לכל קבוצת יבוא קיים משטר בדיקות המתבצע בעת יבוא הטובין מהכבד (קבוצה מספר 1) לקל (קבוצה מספר 4).

**תוספת ראשונה – קבוצה מספר 1 –**

על פי הוראות הפקודה, לקבוצה מספר 1 ישוייכו טובין שחל עליהם תק רשמי והם מסוגים אלה: ציוד הרמה, ציוד לחץ; אביזרים או מכשירים המשמשים במערכות גז פחמימני מעובה (גז בישול) ובכלל זה מכלי גז, ווסתים, מונים, ברזים, צנרת, מכשירים צורכי גז; אמצעי בטיחות אש וציוד לגילוי וכיבוי אש; ברזל לזיון בטון; מתקנים לילדים במגרשי משחקים; צעצועים לילדים עד גיל שלוש; מוצצים ופטמות; מחזיק מוצץ; בקבוקים וכלי אוכל להזנת תינוקות; וכבלי חשמל למתח נמוך ובינוני.

עוד נקבע כי ישוייכו לקבוצה מספר 1 גם:

"טובין שחל עליהם תקן רשמי והם מסוגים אלה: דודי חשמל ומערכות סולריות; אבני חיתוך והשחזה ותרמוסטטים; שר הכלכלה והתעשייה יקבע את החובה להמצאת אישור דגם ואישור משלוח לעניין טובים כאמור כך שתחול לתקופה של שישה חודשים מיום תחילת הסימן כהגדרתו בסעיף 98(א) לחוק התכנית הכלכלית (תיקוני חקיקה ליישום המדיניות הכלכלית לשנות התקציב 2021 ו-2022), התשפ"ב-2021, ורשאי הוא להאריך את התקופה האמורה בתקופה אחת נוספת שלא תעלה על שישה חודשים אם מצא שיש הצדקה לעשות כן; בתום התקופה שבה תחול החובה להמצאת אישור דגם ואישור משלוח כאמור, יקבע שר הכלכלה והתעשייה לגבי טובין לפי פסקה זו חובת הגשת הצהרה בכפוף להוראות סעיף 2א(ג);"

בהתאם לכך נבחנו התקנים הכלולים בהגדרות האמורות והם הוכנסו לתוספת הראשונה, כאשר לגבי הטובין המפורטים לעיל, הוגבלה התקופה לחצי שנה. תקנים אלו הוכנסו גם לתוספת השלישית בהתאם לברירת המחדל של החוק החל מתום 6 החודשים הראשונים. אם וכאשר תחליט השרה להאריך את התקופה של שיוך תקנים אלו לקבוצה 1, או תחליט לדרוש לגבם גם אישור דגם, יפורסם תיקון לצו.

**תוספת שניה ושלישית – קבוצות 2 ו-3**

לגבי כל יתר התקנים, נקבעה בפקודה ברירת מחדל על פיה יאושר היבוא של הטובין עליהם חל התקן בכפוף להגשת הצהרה לממונה על התקינה בדבר התאמת הטובין לדרישות התקן הרשמי החל עליהם ולא יחילו חובה להמצאת אישור בדיקת מעבדה.

על אף ברירת המחדל האמורה, נקבע בפקודה כי נוסף על חובת הגשת הצהרה כאמור, השרה רשאית לקבוע חובה להמצאת אישור דגם וזאת , לאחר קבלת המלצת צוות שבו חברים כל אלה (להלן – הצוות):

(1) המנהל הכללי של משרד הכלכלה והתעשייה אשר יכהן כיושב ראש הצוות;

(2) הממונה על התקינה;

(3) הממונה על התקציבים במשרד האוצר או עובד אגף התקציבים שהוא מינה לכך;

(4) הממונה על התחרות או עובד רשות התחרות שהוא מינה לכך;

(5) השר הממונה, כמשמעותו בסעיף 8(ד) לחוק התקנים (בסעיף זה – השר הממונה), או עובד המשרד שהוא מינה לכך;

הצוות התכנס, גיבש המלצותיו בהתאם להוראות הפקודה והציג המלצות אלו לשרה. לאחר קבלת המלצות אלו בחנה השרה את התקנים השונים והצו הנוכחי מהווה הקביעה של השרה בדבר התקנים המשוייכים לקבוצות היבוא

**תוספת רביעית – קבוצה מספר 4**

מדובר בטובין שמיובאים לתעשייה בלבד ולגביהם יינתן פטור מהצגת אישור עמידה בתקן הישראלי (אישור ת"ר) זאת כיוון שהטובין מיועדים לשימוש התעשייה ואינם עוברים לשימוש הצרכן כפי שהם.

1. דיני מדינת ישראל, נוסח חדש 32, עמ' 625; ס"ח התשע"ד, עמ' 20; התשע"ז, עמ' 187. [↑](#footnote-ref-1)
2. ס"ח התשי"ג, עמ' 30. [↑](#footnote-ref-2)
3. ק"ת – שיעורי מק"ח, התשע"ד, עמ' 46. [↑](#footnote-ref-3)
4. ס"ח התשמ"א, עמ' 248. [↑](#footnote-ref-4)